《锦岩夜月》
明代·释古义

千年古洞谁开辟，造化原无斧凿痕。石上藤萝悬涧阔，林间花影拂栏干。

纸窗梦觉浑生白，午夜风清不计寒。更喜高怀彭泽宰，携琴分赋碧云端。

作者简介：古义，字自破。新会人。俗姓卢。出世丹霞，历诸上刹，皆典重职。晚隐新州竹院，瓶笠萧然，意泊如也。后闻角子继席丹霞，策杖来归，竟终于丹霞。著有诗百馀首。清光绪《广州府志》卷一四一有传。